Efterforskere fra Nordjyllands Politi har snuden i sporet og har en klar idé om, hvem der røvede Føtex i Frederikshavn. Det skriver Kanal Frederikshavn. - Vi har en formodning om, hvem han er. Der er i givet fald tale om en mand i 20'erne, siger politikommissær Peter Skovbak, leder af Efterforskningscenter Frederikshavn. Røveriet skete søndag eftermiddag halv fire. Da manden går igennem kasselinjen, går alarmen for at indikere, at en vare ikke er netalt for. En salgsassistent kontaktede gerningsmanden, men det lod han sig tilsyneladende povokere af. Gerningsmanden truede salgsassistenten ved at sige: "Kommer du tættere på, slår jeg dig ned". Tyveriet blev derfor i stedet til et røveri, der endte med, at røveren stak af fra Føtex. Ifølge Kanal Frederikshavn fremgår det ikke af døgnrapporten, hvad røveren havde stjålet i Føtex.

Referat:
Nordjyllands Politi er på jagt efter en mand, som søndag eftermiddag begik røveri i Føtex i Frederikshavn.